† IN NOMINE PATRIS ET FILII ET SPIRITUS SANCTI AD VIGILANTIAM STUDIOSI PONTIFICIS pertinere cognoscitur sanctorum locis in sua diocesi constitutis ita curam suę provisionis impendere ut et antiquiora in suo statu permaneant et recentiora ad perfectionis incrementum proficiendo perveniant. Quod perpendens ego ANSERICUS Deo dispensante chrisopolitanę sedis archiepiscopus Balernense monasterium quod in nostro episcopatu non longe ante me cępit institui pro suę religionis merito aliquantulum augmentare dispono et augmentationis eiusdem causam sequentibus verbis aperio. Monasterium illud in parochia ęcclesię quę dicitur Cognosch situm esse cognoscitur de cuius ęcclesię medietate clericus quidam nomine Constantinus per manum Hugonis archiepiscopi filii Guillelmi comitis fuerat investitus sed postmodum divino spiritu inspiratus ad domnum Guillelmum de Arguel tunc temporis Bisun[tinę] ęcclesię cum gratia apostolicę sedis archiepis[…] et investituram quam acceperat in ipsius manu reddidit. Idem vero Guillelmus rogatu prefati clerici per manum Jocelini abbatis eandem investituram Balernensi monasterio dedit eamque ita ad nos usque possedit. Me autem iam archiepiscopo existente cum in nostram manum prefata ęcclesia devenisset Balernenses monachi verentes ne in eandem ęcclesiam aliqui monachi sub intrarent et eos in exigendis decimis laborum suorum et nutrimentorum pro iure parochiali fatigarent abbatem suum nomine Aimonem ad me transmiserunt suppliciter postulantes ut quieti eorum in futurum prospiciens ęcclesiam de qua agitur paupertati eorum ita concederem quatinus et partem illam quam eis domnus Guillelmus dederat confirmarem et aliam partem quę in manum nostram devenerat misericorditer concederem. Cognita itaque prece eorum domnum MANASSEM ęcclesię nostrę archidiaconem et decanum et domnum Guillelmum de Arguel et alios plures ęcclesię nostrę clericos accersivi eisque peticionem quam per os abbatis sui Balernenses monachi faciebant innotui. Quorum omnium unanime consilium fuit ut quoniam prefati monachi non causa cupiditatis sed necessitatis id expetebant videlicet quia ut predictum est ab extremis exauctoribus fatigari timebant eorum peticioni misericorditer assensum preberem. Nunc itaque ego ANSERICUS sanctę Bisuntinę ęcclesię archiepiscopus pro mea et omnium predecessorum meorum archiepiscoporum et Bisuntinorum canonicorum requie dono et concedo abbati Aymoni et successoribus eius abbatibus et monachis Balernensibus ęcclesiam de Cognosch totam ex integro cum appendiciis suis salvis dumtaxat paratis et aliis serviciis quę Bisuntinę ęcclesię demore debentur. Et ut hoc donum firmum et inconcussum perpetualiter maneat cartam istam sigilli nostri impressione signamus et signandam archidiaconibus et clericis nostris tradimus. S Manassę archidiaconi et decani. S Guillelmi archidiaconi de Arguel. S Guidonis archidiaconi de Merlenniaco. S Wolberti archidiaconi. S Menegaldi thesaurarii. S Hugonis Eduensis canonici Sancti Johannis Evangelistę. [retour à la ligne et sauts de ligne] Actum Bisuntii anno Dominicę Incarnationis M Co XXXo, indictione VIIa, epacta [VIIIa], concurrente IIo.